Pühavaimu tänav (Pärnu)

Pühavaimu tänav on tänav Pärnus Kesklinna linnaosas.

Tänav algab Pikalt tänavalt ja lõpeb Supeluse tänavaga ristudes. Tänav ristub veel Malmö, Uus, Rüütli, Kuninga, Lõuna ja Esplanaadi tänavaga. Tänav külgneb ka Steineri aia ja Brackmanni pargiga. 

Tänav on ligikaudu 567 m pikkune. Pühavaimu ja Rüütli tänava ristmik on autodele suletud. Kuninga tänavast Lõuna tänavani on Pühavaimu ühesuunaline. Sellel lõigul saab sõita vaid Esplanaadi tänava suunas. 

pisi|Pühavaimu tänav 2020. aasta augustis
pisi|Pühavaimu tänav 2020. aasta augustis
pisi|Pühavaimu tänav 2021. aasta talv

Nimi
Pühavaimu (ajalooliselt saksa keeles Heiligengeiststraße) on saanud nime tänava lõunapoolses otsas asunud Pühavaimu kiriku järgi. Tänavat on mainitud juba 1543 nimega Kompenye o des hilligen geistes str. Eesti NSV ajal kandis tänav nime Johannes Vares-Barbaruse tänav. Pühavaimu nimi taastati 22. märtsil 1989.Kohanimeandmebaas (vaadatud 15.03.2016)

Ajalugu
Pühavaimu tänava põhjapoolne osa tekkis juba keskajal.

17. sajandil ehitati Pärnust moodne merekindlus, mille käigus laiendati ka linnaruumi. Seetõttu pikenes Pühavaimu Ringi tänavani.

Peale merekindluse lammutamist 19. sajandil pikendati Pühavaimu tänavat Supeluse tänavani.

Hoonestus
Pühavaimu 8 – Heno ja Steineri maja
Pühavaimu 17 – Pulsi õlletehase hooned
Pühavaimu 19 – 1812. aastal valminud Pärnu Vanalinna Põhikooli võimla
Pühavaimu 26 ja Supeluse tänava nurgal, asub 1873 ehitatud koolimaja hoone, kus on tegutsenud Carl Gustav Jochmanni erakool ja  Pärnu 4. algkool. Alates 2007. aastast tegutseb selles majas Laine Mägi Tantsukool

Galerii

Viited

Välislingid
Püha vaim ja rändav värav

Kategooria:Pärnu tänavad